Document ID: /fineweb-2-swissfilter-quality_10-filterrobots/filtered/01798.jsonl.gz/19

Riesenrad
Einisch abe ond weder uife,
bi üs chasch stondelang suife.
Wenn sech de au no Gondle dreit,
strahled alli vor luter Heiterkeit.
Büchsenwerfen
Bi üs geds Shöttli bes eis hesch
a de Böchs,
denn muesch träffe med nor drü Schöss.
Gwönsch du s gröschte Plüschtier
oder nor s chlinschte,
med üsne Shöttli hesch
e Kater uf secher, vom finschte.
Karusell
Wenn du wetsch, dass es sech treit,
geds för dech kei anderi Möglechkeit.
Chom sofort verbi, bem Karusell,
glaub mer, das esch eifach sensationell.
Geisterbahn
Hesch du de Muet,
izträtte wos Böse rueht?
Bi üs i de Geischterbahn,
erläbsch du de absoluti Wahn.
Grottino
Wetsch du im gmütleche Rahme,
med paar Herre ond paar Dame,
es Wili trenke ond zo Livemusig chli tanze
de chom is Grottino, e tolli Atmosphäri
dank paar Pflanze.
Kaffistube
Es Kafi trenke ond eis jasse,
dass darfsch ned verpasse.
Wott der de Matsch ned glenge,
de chasch dosse no Maroni ond
Magebrot verschlenge.
Imbissbude
Öberwiegt din Honger öber di Dorscht,
de ess bi üs Burger oder Worscht.
Scho strahlsch weder öbere Tesch
Du besch ned Du, wennd hongrig besch.
Achterbahn
Lengs, rächts ond de schwärelos
uf de Achterbahn hesch es schwärs Los
Adrenalin pur ond Vodka au
nor esch üsi Warteschlange chliner, kei Stau.